CELEX: 62008TA0142
Language: hr
Date: 2013-09-12 00:00:00
Title: Predmet T-142/08: Presuda Općeg suda od 12. rujna 2013. — Italija protiv Komisije ( „Pravila o jeziku — Obavijest o otvorenim natječajima za zapošljavanje administratora i asistenata — Objava u cijelosti na tri službena jezika — Informacije koje se odnose na obavijesti o općim natječajima — Objava na svim službenim jezicima — Jezik ispita — Izbor drugog jezika između triju službenih jezika” )

26.10.2013   
            
            
               HR
            
            
               Službeni list Europske unije
            
            
               C 313/15
            
         Presuda Općeg suda od 12. rujna 2013. — Italija protiv Komisije
   (Predmet T-142/08) (1)
   
   (Pravila o jeziku - Obavijest o otvorenim natječajima za zapošljavanje administratora i asistenata - Objava u cijelosti na tri službena jezika - Informacije koje se odnose na obavijesti o općim natječajima - Objava na svim službenim jezicima - Jezik ispita - Izbor drugog jezika između triju službenih jezika)
   2013/C 313/26
   Jezik postupka: talijanski
   
      Stranke
   
   
      Tužitelj: Talijanska Republika (zastupnici: G. Palmieri, agent, uz asistenciju P. Gentilija, avvocato dello Stato)
   
      Tuženik: Europska komisija (zastupnici: J. Currall i G. Gattinara, agenti)
   
      Intervenijent koji podržava tužitelja: Kraljevina Španjolska (zastupnici: F. Díez Moreno, a zatim N. Díaz Abad i J. García-Valdecasas Dorrego, abogados del Estado)
   
      Predmet
   
   Zahtjev za poništenje obavijesti o otvorenim natječajima, i to EPSO/AD/116/08 i EPSO/AD/117/08, u svrhu sastavljanja rezervne liste radi zapošljavanja administratora (AD 8) i glavnih administratora (AD 11) u području borbe protiv prijevara, te EPSO/AST/45/08, u svrhu sastavljanja rezervne liste radi zapošljavanja asistenata (AST 4) u istom području, objavljenih u njemačkoj, engleskoj i francuskoj verziji Službenog lista Europske unije od 23. siječnja 2008. (SL C 16 A, str. 1. i str. 16.)
   
      Izreka
   
   
               1.
            
            
               Poništavaju se obavijesti o otvorenim natječajima EPSO/AD/116/08 i EPSO/AD/117/08 u svrhu sastavljanja rezervne liste radi zapošljavanja administratora (AD 8) i glavnih administratora (AD 11) u području borbe protiv prijevara te EPSO/AST/45/08 u svrhu sastavljanja rezervne liste radi zapošljavanja asistenata (AST 4) u istom području, objavljenih u njemačkoj, engleskoj i francuskoj verziji Službenog lista Europske unije od 23. siječnja 2008.
            
         
               2.
            
            
               Kraljevina Španjolska, Talijanska Republika i Europska komisija snosit će svoje troškove.
            
         
      (1)  SL C 142, 7.6.2008.